โดนไปหนึ่งวันแล้ว ไม่มีแผล ไม่มีเลือดออก หมาฉีดยาแล้ว ต้องไปฉีดยากันไว้มั้ยคะ
สวัสดีค่ะ หากผิวหนังบริเวณที่โดนสุนัขกัด ไม่เกิดบาดแผลที่มีเลือดออก ไม่มีรอยถลอกหรือผิวหนังลอก ไม่มีรอยช้ำหรือจ้ำเลือด ก็จะไม่ติดเชื้อพิษสุนัขบ้า และไม่จำเป็นต้องไปฉีดวัคซีนป้องกันพิาสุนัขบ้าค่ะแต่หากผิวหนังบริเวณที่โดนสุนัขกัด เกิดบาดแผลที่มีเลือดออก หรือมีรอยถลอก มีผิวหนังลอก หรือมีรอยช้ำหรือจ้ำเลือด ก็จะมีโอกาสติดเชื้อพิษสุนัขบ้า ซึ่งก็ควรไปฉีดวัคซีนป้องกันพิษสุนัขบ้าไว่ค่ะ อย่างไรก็ตาม หากเป็นสุนัขที่เลี้ยงเอง และสามารถเฝ้าติดตามอาการได้ ก็อาจใช้วิธีสังเกตอาการไปก่อนก็ได้ค่ะ โดยหากสุนัขไม่มีอาการผิดปกติภายใน 3-4 วัน แสดงว่าสุนัขก็ไม่น่าเป็นโรคพิษสุนัขบ้าค่ะ ก็อาจไม่จำเป็นต้องไปฉีดวัคซีน และหลังจากนั้น ก็ให้สังเกตต่อไปอีก โดยหากสุนัขไม่ตายภายใน 14 วัน ก็แสดงว่าสุนัขไม่ได้เป็นโรคพิษสุนัขบ้า และก็จะไม่ติดโรคพิษสุนัขบ้าค่ะ